1990-ndad  Aastal 1990 anti Land Roveri 90/110 teljevahega põhimudelitele nimeks Defender ja nüüd olid need saadaval ka Tdi diiselmootoriga. 1992. aastal tuli müügile pika teljevahega Range Rover, mis pakkus tagaistmel reisijatele oluliselt rohkem jalaruumi. Sellel uuel mudelil oli 4,2-liitrine V8 mootor ja keerdvedrude asemel elektrooniline õhkvedrustus.    Aastal 1994 müüdi Rover Group BMW-le. Paar kuud hiljem toodi turule uus teise põlvkonna  Range Rover, millel oli elegantne uudse stiiliga kere, 108-tolline teljevahe ning 4,0- või 4,6-liitrine V8 mootor või BMW 2,5-liitrine kuuesilindriline diiselmootor.    See uus mudel tagas Range Roverile kindla positsiooni maailma juhtiva luksusmaasturina. Defenderid tähistasid järjekordset verstaposti, kui 1993. aasta juulis valmis 1,5 miljones sõiduk (alates aastast 1948). 1995. aastal ületas aastane kogutoodang esmakordselt 100 000 sõidukit. Enim müüdud mudel oli nüüd Discovery.